b'\n_START_ARTICLE_\nRiff\n_START_PARAGRAPH_\nRiff (v\xc4\x8dasih napisano kot rif) v raznih \xc5\xbeanrih popularne glasbe pomeni kraj\xc5\xa1o frazo, ki se v pesmi ponavlja \xc4\x8dez spreminjajo\xc4\x8de se melodije. Pogosto se ga igra na tolkala ali solisti\xc4\x8dne in\xc5\xa1trumente (kitara, saksofon itd.), ki sestavljajo osnovo ali pa spremljavo glasbene kompozicije. Najpogosteje se pojavljajo v rock, latinski, funk in jazz glasbi, lahko pa je uporabljen tudi v klasi\xc4\x8dni glasbi (npr. v kompoziciji "Bol\xc3\xa9ro" Mauricea Ravela)._NEWLINE_David Brackett (1999) definira riff kot "... kratko melodi\xc4\x8dno frazo", medtem ko ga muzikolog Richard Middleton (1999) definira kot "kratko ritmi\xc4\x8dno, melodi\xc4\x8dno ali harmoni\xc4\x8dno ponavljajo\xc4\x8do se figuro, ki oblikuje stukturno osnovo"._NEWLINE_Primer pesmi, ki je osnovana na riffu, je pesem "Pot v X" skupine Siddharta.'